ब्रॉड रिवर आउटपोस्ट केवल आरक्षण
ठीक है। क्या हम इन कनू में बैठने वाले हैं?
हम बहाव के साथ जाएँगे। हैलो।
हैलो। हाय, मैं शैनन हूँ।
-तुमसे मिलकर बहुत ख़ुशी हुई, शैनन। -मुझे भी।
तुम लोग बहुत अच्छे हो जो यह कर रहे हो।
-सैम? -हाय, हाँ। तुमसे मिलकर अच्छा लगा।
-तुमसे मिलकर बहुत अच्छा लगा। -तुमसे मिलकर अच्छा लगा।
एक बगुला।
ओह, हाँ। मैं देख सकती हूँ। देखो कितने अच्छे से अपने माहौल से मेल खा रहा है।
तो यह तुम्हारी मनपसंद जगहों में से एक है, हँ?
जब दुनिया में सब कुछ बहुत भारी हो जाता है,
मेरा मनपसंद काम है बस लोगों को नदी पर ले जाना।
मतलब, जैसे… चलो कहीं शांत चलें, नदी के किनारे बैठें, पक्षियों को देखें।
जब हमारे आसपास बुरी चीज़ें भी हो रही होती हैं…
-सौ प्रतिशत। -…तब भी यह होता है।
मुझे ग़ुलाबी फूल अच्छा लगा।
शुक्रिया। अगर आपने एक बड़ा सा फूल पहना हो,
-तो उसके हिसाब से बर्ताव करना होता है। -उससे तुम्हारी मुस्कुराहट थोड़ी…
सफल होने से पहले सफल दिखने का दूसरा तरीका है।
बिल्कुल।
गज़ब। इसका बहाव काफ़ी तेज़ है, है ना?
शैनन, क्या तुम्हारे टैटू का कोई मतलब है?
हाँ। यह एक श्वेत श्रेष्ठता का टैटू है जिसे मैंने हटवाया नहीं है।
ख़ैर, यह एक केल्टिक क्रूस है।
यह श्वेत श्रेष्ठता समुदाय में बहुत प्रचलित हुआ था
क्योंकि जर्मनी में आप स्वस्तिक का चिन्ह नहीं बनवा सकते थे।
बहुत समय तक मैं बस सोचती थी,
"ख़ैर, मैं इसे हटवाना नहीं चाहती क्योंकि मैं अपने अतीत से नहीं भाग सकती।"
लेकिन फिर कुछ साल पहले, मैं "यूनाइट द राइट 2" रैली में थी।
मैंने एक शर्ट पहनी थी जिस पर लिखा था, "मैं एक पूर्व नव-नाज़ी हूँ, मुझसे सवाल पूछो।"
और मैं इन अश्वेत सक्रियतावादियों से बात कर रही थी
और मैंने उन्हें वजह समझाई कि मैंने इसे हटवाया वगैरह क्यों नहीं था।
और, मतलब… और उसने बस कहा, "हाँ, ख़ैर, यह अभी भी नुक़सान पहुँचा सकता है।"
तो मैं वाक़ई इसे छुपाने के लिए इसके ऊपर
एक बड़ा नीला बगुला बनवाना चाहती हूँ।
-मैं अभी तक पैसे बचा रही थी। -हाँ।
मेरे आठ बच्चे हैं। मैं सोचती हूँ, खाना? टैटू? लेकिन पैसे खाने में चले जाते हैं।
तुम्हारे आठ बच्चे हैं और तुम यह काम कर रही हो।
मतलब, गज़ब, यही "गट्सी" की परिभाषा है।
हाँ।
मैं क्या करती हूँ, मेरे लिए यह समझाने का सबसे आसान तरीका यह है कि मैं असली नाज़ियों से लड़ती हूँ
और असली नाज़ियों को नाज़ी ना बने रहने में मदद करती हूँ।
मैं एक हेट ब्रंच पर जा रही हूँ, जहाँ गट्सी महिलाएँ नफ़रत पर आसानी से विजय हासिल कर लेती हैं।
मैं तुम्हारे सामने अपने आत्मविश्वास के साथ आऊँगी। मैं तुम्हारे सामने अपनी ज़िंदगी लिए आऊँगी।
गट्सी महिलाएँ नफ़रत को नकारती हैं
तो, किसी ने अलग-अलग रंगों की करिग कॉफ़ी मशीनें
मेरे अलग-अलग कपड़ों के साथ मेल की हैं।
-ठीक है। -तो यह एक बढ़िया नारंगी रंग है।
यह पीला है।
यह गहरे जामुनी रंग जैसा है।
आगे एक पूरी कतार है। देखो ज़रा।
लाल, हरा। ग़ुलाबी।
और ग़ुलाबी मशीन खुली हुई भी है क्योंकि आपका मुँह खुला हुआ है।
-तो विस्तार पर ध्यान देने के लिए मैं आभारी हूँ। -हाँ। हाँ।
-मुझे इसमें बहुत मज़ा आया। -ख़ैर।
मुझे मेरे दाँतों के प्रति यह जुनून कभी समझ नहीं आया।
"आगे के दो सबसे लंबे दाँतों का रिकॉर्ड चेल्सी क्लिंटन के नाम,
और वह कभी नहीं टूटेगा।"
"गंदी। बदसूरत।"
"एक बदसूरत बिच्छू?"
या, पता है, "काश तुम मर जाती।
अगर तुम्हारी माँ वाक़ई गर्भपात के पक्ष में होती, तो उसने तुम्हें गर्भ में मार दिया होता।"
जब हम ऐसे लोगों से बात करते हैं जो नफ़रत को अस्वीकार करते हैं,
नफ़रत का सामना करते हैं…
हमें यह ख़ुद करना पड़ा है
और अफ़सोस, तुमने लगभग अपनी पूरी ज़िंदगी यह देखा है,
पता है, तुम्हारे अपने अनुभवों की वजह से।
मुझे वाक़ई ऐसा समय याद नहीं जब मैं इस नफ़रत से, हमारे परिवार के आसपास
इस हिंसा की आहट से अवगत नहीं थी।
इस एपिसोड की महिलाओं के बारे में जो वाक़ई प्रभावशाली है,
वह यह कि उन्होंने ख़ुद की नफ़रतों या नाराज़गियों
या पूर्वाग्रहों से ख़ुद को मुक्त किया, ताकि उनसे पीछा छुड़ा सकें।
वाशिंगटन, डी. सी.
तो हम मेरी स्वर्गवासी माँ के मनपसंद रेस्तराँ में जा रहे हैं,
कैक्टस कैंटीना, तीन वाक़ई गट्सी महिलाओं के साथ।
ब्रंच पर हमारे साथ आ रही है, जेमेल हिल।
-हैलो! आपसे मिलकर अच्छा लगा। -तुमसे मिलकर भी।
-हम गले मिल रहे हैं या… -हाँ। हम बिल्कुल गले मिलेंगे।
-ठीक है। -सौ प्रतिशत।
फिर नेगिन फ़ारसाद।
-हैलो। मिलकर अच्छा… -तुम कैसी हो?
-और शैनन वॉट्स। -तुमसे मिलकर बहुत अच्छा लगा।
तो, मैं एक हेट ब्रंच के लिए जा रही हूँ।
यह वैसा है जहाँ गट्सी महिलाएँ नफ़रत पर नाश्ते की तरह आसानी से जीत हासिल कर लेती हैं,
चिमिचांगा और मार्गरीटा के साथ।
तो, मैं अकसर इस रेस्तराँ में आया करती थी
मेरी नानी और मेरे बॉयफ़्रेंड के साथ, जो अब मेरा पति है।
गाड़ी चलाने की ज़िम्मेदारी मेरी होती थी।
उनके साथ मार्गरीटा के एक जग से ज़्यादा आते थे।
-लगता है वे मज़ा ले रहे थे। -हाँ, ले रहे थे। शुक्रिया।
ख़ैर, यहाँ आने के लिए तुम लोगों का बहुत-बहुत शुक्रिया।
यह गट्सी महिलाओं के नफ़रत को अस्वीकारने
और नफ़रत का सामना करने के बारे में है।
और उसका खंडन करने और उसका विरोध करने में सक्षम होने के बारे में,
लेकिन साथ ही उसके परे जाने के बारे में भी है।
तुम में से हर एक ने निश्चित रूप से बहुत नकारात्मकता का सामना किया है, कि तुम क्या करती हो,
तुम कौन हो, तुम किसका समर्थन करती हो और तुम कैसे अपनी आवाज़ उठाती हो।
मैं इन्हें पढ़कर सुनाऊँ? तुम्हारी भेजी आधी चीज़ें बेहद अपमानजनक हैं।
"माँएँ किसकी माँग करती हैं? लिंग की?"
शैनन वॉट्स मॉम्स डिमांड एक्शन
"हे भगवान, उसकी आवाज़ बेकार और खिजाऊ है।
इस बकवास के बाद मेरे कान दुःख रहे हैं।"
नेगिन फ़ारसाद कॉमेडियन
जेमेल हिल पत्रकार
"जेमेल हिल ट्रेंड कर रही है।
उसके मुँह से आज क्या बेकार नस्लवादी बकवास निकली है?"
"अपने शांत घरों के सामने बैठकर दिन में पीने वाली फ़्रांज़िया की नशेड़ी।"
यह सुनने में मज़ेदार लग रहा है।
पता है, शैनन, तुमने शस्त्र लॉबी के ख़िलाफ़
लड़ाई में ख़ुद को ख़तरे में डाल दिया, ख़ासतौर से एनआरए के सामने।
क्या हमें उसके बारे में थोड़ा और बता सकती हो?
मैं कपड़े तह कर रही थी।
मैंने ताज़ा ख़बर देखी कि… न्यूटाउन, कनेटिकट में
एक एलीमेंट्री स्कूल में एक बंदूकधारी गोलियाँ चला रहा था।
जब हमें पता चला कि 20 बच्चों और छह टीचरों को मार दिया गया,
मुझे बेहद ग़ुस्सा आ गया।
तुरंत ही, देशभर से अजनबियों का एक दल,
हम सब फ़ेसबुक के माध्यम से मिले थे।
मॉम्स डिमांड एक्शन अमेरिका में गन संतुलन के लिए
हमें समझ आया कि हमें शस्त्र लॉबी से सीधे मुक़ाबला करना होगा।
हमें हर एक बंदूक विधेयक की सुनवाई पर पहुँचना होगा।
और अब हम यहाँ हैं, लगभग नौ साल बाद, हम जीत रहे हैं।
एनआरए ने मुझे नुकसान पहुँचाने की कोशिश की।
और उन्होंने यह पोस्ट करना शुरू किया कि मैं कमेंट डिलीट कर रही थी।
और फिर मैंने कमेंट निष्क्रिय कर दिए
और फिर वे पोस्ट करने लगे कि मैंने अपने कमेंट निष्क्रिय कर दिए।
यह एनआरए है। वे अपना समय ऐसे बिताते हैं।
और मेरे लिए, इससे बस यह साबित होता है कि मैं उनके दिमाग़ में मुफ़्त रह रही हूँ।
मेरा पसंदीदा काम जो उन बंदूक चरमपंथियों को इतना ग़ुस्सा दिलाता है,
वह यह कि हमारे स्वयंसेवकों ने बंदूक विधेयक की सुनवाइयों के दौरान बुनाई शुरू कर दी।
ये बंदूक विधेयक सुनवाइयाँ…
कभी-कभी ये सुबह साढ़े आठ बजे से आधी रात तक चलती रहती हैं।
-सही है। -है ना?
तो, उन बंदूक चरमपंथियों को बेहद ग़ुस्सा आता है।
मतलब, ऐसे ट्वीट, जैसे, "बुनाई करती कमीनियाँ।"
"हम स्कार्फ़ बना रहे हैं, सर।" मतलब, क्या…
यह एक कमाल का पॉडकास्ट होगा। "बुनाई करती कमीनियाँ।"
यह अमेरिका का वह हिस्सा है जिसके बारे में मुझे कभी पता ही नहीं था।
मुझे ईमेल और फ़ोन और चिट्ठियाँ आने लगीं,
और मेरे घर के सामने से लोग गुजरने लगे, चाहते थे मैं मर जाऊँ।
या मेरा बलात्कार करने या मेरे बच्चों को मारने या उन पर हमला करने की धमकियाँ आने लगीं।
मुझे मैरीलैंड का एक दिन याद है, जब हमारे मॉम्स डिमांड एक्शन के स्वयंसेवक
उपनगरीय कार्यालय में एक बिल का समर्थन करने आए, जो घरेलू दुरुपयोगियों को निरस्त्र करेगा,
और चरमपंथियों का एक पूरा समूह उनका विरोध करने वहाँ पहुँच गया।
हम घिरे हुए थे, ज़्यादातर आदमियों से,
जो खुलेआम सेमीऑटोमैटिक राइफ़ल लिए हुए थे।
हे भगवान।
और हम बस बात करने लगे।
मतलब, हम बस उन आदमियों के हाथ से
बंदूकें दूर रखना चाहते हैं जो औरतों को मार सकते हैं।
जो लोग सज़ायाफ़्ता अपराधी हैं।
वे असहमत नहीं हो पाए और वे वाक़ई वहाँ से चले गए।
पता है, उन्होंने सोचा, "ठीक है, इससे कौन बहस कर सकता है?"
वे हमें डराना चाहते थे। वे हमें चुप कराना चाहते थे।
पृष्ठभूमि की जाँच अभी!
हम पीछे हट सकते थे या दोगुनी मेहनत कर सकते थे।
और हमने दोगुनी मेहनत की।
मॉम्स डिमांड एक्शन अमेरिका में गन संतुलन के लिए
मेरी माँ ही वह इंसान थी जिसने मेरे ख़्याल से,
मुझे गुंडों के ख़िलाफ़ खड़े होने की ताक़त और सहनशक्ति दी।
पता है, मैं नई लड़की थी और वे मेरा मज़ाक उड़ाते थे।
मेरी माँ रोज़ मुझे खेलने बाहर भेजती थी।
पड़ोस के बच्चे,
वे, पता है, बस मुझे परेशान करते थे, मुझे धक्का देते थे।
मैं रोते हुए वापस जाती और मेरी माँ दरवाज़े पर खड़ी मिलती।
वह कहती, "तुम अंदर नहीं आ सकती। यहाँ कायरों के लिए कोई जगह नहीं है।
तुम्हें बाहर जाना होगा
और तुम्हें समझना होगा कि उन बच्चों के साथ कैसे खेलना है।"
और मैं बाहर चली जाती थी। लेकिन वह मेरी पूरी ज़िंदगी वैसी ही थीं।
पता है, बस, "ज़िंदगी में हर किसी को ठोकर लगती है।
मायने यह रखता है कि तुम वापस उठते हो या नहीं।"
वह यह हमेशा कहती थीं।
"ज़िंदगी यह नहीं है कि तुम्हारे साथ क्या होता है,
यह है कि तुम्हारे साथ जो होता है, तुम उसका क्या करते हो।"
बिल्कुल।
पता है, किसी को तुम्हें परिभाषित मत करने दो। तुम ख़ुद की परिभाषा बनाओ।
लॉस एंजेलेस
कोई जो वाक़ई इन शब्दों के हिसाब से चलती है,
वह है मेगन दी स्टैलियन।
मैं बहुत ख़ुश हूँ।
वह अपनी शर्तों पर ज़िंदगी जीती है।
लेकिन मैं इन्हें भेज दूँगी। यह सबसे अच्छी तस्वीर है।
चाहे वह रैप कर रही हो, या स्वास्थ्य प्रशासन में
अपनी बैचलर डिग्री पाने के लिए वापस स्कूल जा रही हो।
यह कह रहा है, "हाँ, मुझे सहलाओ।"
यह कह रहा है, "ज़ाहिर है तुम सब मेरे आसपास हो।"
"देखो मुझे, मैं फ़ो हूँ।"
फ़ो
वह साबित कर रही हैं कि महिला कलाकारों के लिए क्या संभव है जब वे डरती नहीं हैं।
मैं श्रेष्ठ हूँ क्लासी, आलीशान, रोमांचक, हाँ
नटखट, मूडी, बदमाश, हे, हे, हाँ बेवक़ूफ़ बनने का नाटक, क्या हो रहा है?
वह ख़ुद को मिलने वाली नफ़रत से बिल्कुल भी नहीं दबी है,
और दुर्भाग्यवश उसे बहुत नफ़रत मिलती है।
वह उसे अपनी रचनात्मकता बढ़ाने के लिए इस्तेमाल करती है
और मेरे ख़्याल से उसे उल्टा उससे बहुत ऊर्जा मिलती है।
-हाँ, वह ढीठ है। -ढीठ।
बेवक़ूफ़ बनने का नाटक, क्या हो रहा है?
क्या हो रहा है? क्या हो रहा है? क्या हो रहा है?
कोविड वाक़ई मेरे लिए रचनात्मक समय रहा है।
मैंने दोबारा पेंट करना शुरू कर दिया। यह मुझे शांत करता है।
और मैं सबको ख़ुश करने और बाकी सबको ख़ुश रखने की कोशिश कर रही थी।
ऐसा लगा जैसे मैं ख़ुद को खो रही थी।
तो, मुझे बस याद करना था कि मैं कौन हूँ
और मुझे ख़ुद के साथ ज़्यादा समय बिताना शुरू करना था,
बस, पता है, ख़ुद पर ध्यान केंद्रित करने के लिए
और यह पता लगाने के लिए कि मुझे किससे ख़ुशी मिलती है।
मुझे बचपन में चित्रकला बहुत पसंद थी।
मैं उसमें अच्छी नहीं थी।
मेरे माता-पिता छोटी, जैसे, कला प्रदर्शनियों के लिए आते थे,
और मेरी टीचरें ज़रूर कुछ ऐसा कहती थीं,
"हम चेल्सी से बहुत ख़ुश हैं। वह अपनी जगह बहुत साफ़ रखती है।"
हाँ। "वह बहुत साफ़-सुथरी है।"
या वे कहते, "यह समय की बहुत पाबंद है।"
-"इसके बारे में एक बात, यह कभी देर नहीं करती।" -"देर नहीं करती।"
-बढ़िया। ठीक है। -हाँ।
चेल्सी रैप म्यूज़िक की शौक़ीन है। बचपन से ही रही है।
लेकिन मुझे तुम्हारे बारे में पता चला, कार्डी बी के "वैप" से।
वैप कार्डी बी - मेगन दी स्टैलियन
मैं हमेशा से कार्डी के साथ गाना चाहती थी।
जैसे ही उसने मुझे वह गाना भेजा, मैंने अगले ही दिन उसे जवाब दे दिया।
और वह बहुत रोमांचक था।
क्योंकि पुरुष अपनी बातों में बेहद आत्मविश्वासी दिखाई देते हैं।
और उन्हें अपनी सेक्शूऐलिटी के बारे में बात करने में कोई दिक़्क़त नहीं होती,
कि कैसे वे तुम्हारे साथ सेक्स करेंगे।
तो मैंने सोचा, "ख़ैर…
मैं यह कर सकती हूँ। एक औरत से यह सुनना बिल्कुल आग लगा देगा।"
महिलाओं को इतना उग्र होते देखना अच्छा है।
मेरी ज़िंदगी का मिशन है…
…यह सुनिश्चित करना कि मैं हमेशा ढिठाई से अपनी जैसी रहूँ।
मतलब, चाहे कोई मेरे बारे में कुछ भी कहे, या वे मेरे साथ कैसा भी बर्ताव करें,
मैं कभी अपने बारे में अपनी सोच बदलना नहीं चाहती।
अगर तुम मुझे जानते, तुम्हें पता होता मैं हमेशा से ऐसी ही थी।
और अब बस ऐसा लगता है कि बहुत सारे लोग देख रहे हैं।
लेकिन क्या ख़ुद के प्रति रूढ़िवादी प्रतिक्रिया से तुम्हें हैरानी हुई थी?
मुझे हैरानी हुई थी कि आज के समय में,
जहाँ हमारे पास सुनने और देखने के लिए इतने सारे विकल्प हैं,
वह पहली चीज़ जिसकी लोग आलोचना और बात करना चाहते हैं,
वह कुछ ऐसा है जो उन्हें पसंद नहीं।
वह तुम्हारे उस वीडियो की तरह है जहाँ वह…
वह बंदा है जो किसी निर्वाचित अफ़सर की तरह दिखता है…
-अह-हँ। -…अपने कंप्यूटर पर देख रहा है।
-हाँ। -हाँ।
बेवक़ूफ़, पिछड़ी वेश्याएँ।
वे पुरुष जो ऑनलाइन मेगन दी स्टैलियन के म्यूज़िक की आलोचना करते हैं,
उनके पास उन चीज़ों के बारे में बोलने को बहुत कुछ होता है जो उनके हिसाब से प्रभवशाली नहीं हैं
और जो वे कहते हैं कि उन्हें पसंद नहीं हैं।
किसी ऐसे इंसान के लिए जिसे यह अच्छा नहीं लगता, उन्हें निश्चित रूप से बोल ज़रूर याद हैं।
हाँ। वे बोल की चीरफाड़ करते हैं, मेरी ज़िंदगी की चीरफाड़ करते हैं।
ख़ैर, मैं तुम लोगों को कुछ ऐसा देती हूँ जो शायद तुम वाक़ई देखना चाहो।
तो मैंने सोचा, "ठीक है। बूम। यह लो।"
मुझे याद है वेश्याएँ ख़ुशी-ख़ुशी मेरे लिए तालियाँ बजाती थीं
अब मैं आगे बढ़ गई हूँ और वही वेश्याएँ मुझसे नाराज़ हैं
ऐसे बनती हैं जैसे वे ठीक हैं बस मुझसे आगे निकलने की कोशिश करती हैं
मुझे जूझते देखती हैं फिर भी मुझे खींचने की कोशिश करती हैं
मेरे ख़्याल से मन ही मन उन्हें पसंद है।
मुझे भी है।
हाँ। लगता है ज़्यादातर व्यू उनके ही होते हैं।
तुम्हारे बारे में लोगों ने सबसे ऊटपटांग बातें क्या कही हैं?
-लोग बहुत अजीब बातें करते हैं। -हाँ, वे करते हैं।
और मैं कुछ भी अश्लील ना कहने की कोशिश कर रही हूँ।
एक बार मैंने पढ़ा था कि असल में मैं स्कूल में नहीं हूँ और सब ध्यान आकर्षित करने के लिए कर रही हूँ।
और मैंने सोचा, "अच्छा।"
-लोग कुछ भी मनगढ़ंत बना लेते हैं। -यह बस पागलपन है, यह जैसे…
-मतलब, वे कुछ भी गढ़ लेते हैं। -और उस पर यक़ीन कर लेते हैं।
-वे बहस करते हैं… -हे भगवान। जैसे…
…यही सच है।
हमारी शादी से पहले ही मेरी और मेरे पति की शादी हो गई थी।
-मेरी हर हफ़्ते शादी होती है। -तुम शादीशुदा हो?
-हाँ। -हर समय शादीशुदा रहती हूँ।
मेरा तलाक़ भी हो चुका है। वह उनका…
-मुझे पता नहीं था। -हाँ, मुझे भी पता नहीं था।
और फिर जब आप जवाब देते हैं, तो कहा जाता है, "तुम्हें इससे ऊपर उठना चाहिए।
तुम्हें यह होना चाहिए और वह होना चाहिए।" और मैं कहती हूँ, "यार, मैं भी इंसान हूँ।"
मतलब, पता है क्या? मुझे वाक़ई परवाह नहीं है।
तुम शायद मुझे सबसे बुरी चीज़ कह सकते हो
जो कही जा सकती है, और तुम अपना सामान्य दिन बिताने चले जाते हो।
तुमने अपने सैंडविच खाए, तुम काम पर गए। तुमने अपने परिवार के साथ समय बिताया।
तुम भूल गए कि तुमने ऐसा कुछ कहा था। और मैं पूरे दिन उसे ढोती फिर रही थी।
तो मैंने सोचा, "ठीक है, मैं इस बोझ को उठाए बिल्कुल नहीं चल सकती।"
क्या तुमने कभी निजी रूप से ऑनलाइन जाना सीमित किया है?
-मुझे सोशल मीडिया से ब्रेक लेना पड़ा। -मेरे ख़्याल से तुम बुद्धिमान हो।
हाँ। मैं वाक़ई थोड़े नए म्यूज़िक पर काम करना चाहती थी और…
और सच में लिखना और ध्यान केंद्रित करना चाहती थी।
क्योंकि जब आप बहुत सारे बाहरी शोर को अंदर आने देते हैं,
यह जैसे आपको आपके… मूल मिशन पर काम करने से रोक देता है।
और मुझे लगा मेरे साथ यही हो रहा था।
कार्डी बी और मेगन दी स्टैलियन ने
पूरी महिला जाति को 100 साल पीछे भेज दिया है
उनके घिनौने और बेहूदा "वैप" गाने से
महिलाओं पर हमला करते बहुत से लोग दिखते हैं, है ना?
और फिर ऐसा लगता है कि उनके दिमाग़ में पहला ख़्याल आता है,
"चलो बहती गंगा में हाथ धो लें। मैंने भी यह सुना है। मुझे भी यह पता है।
और उसे इससे कैसा महसूस हो रहा होगा, चलो उसकी परवाह नहीं करते हैं।
देखो वह घबरा रही है।" मेरा मतलब समझ रही हो?
मतलब, तुम मुझे इतना परेशान कर देते हो, और जब अंत में मैं जवाब देने लगती हूँ,
तब मैं पागल बन जाती हूँ, मेरा दिमाग़ ख़राब हो रहा होता है।
-लेकिन हमेशा यही कूटनीति अपनाई जाती है। -सही कहा।
और फिर मुझे बस यह सीखना पड़ा
कि शक्तिशाली महिलाओं के साथ ऐसा होता ही है।
जब आप कोई कमज़ोरी नहीं दिखाते हैं, वे पता लगाने की कोशिश करते ही रहते हैं,
-"इसे किस बात से परेशानी होगी?" -वे आपको तोड़ना चाहते हैं।
तुम जितना मुझ पर हमला करोगे, मैं उतना तुम पर हमला करूँगी। मैं…
लेकिन मैं तुम्हारे सामने अपने आत्मविश्वास के साथ आऊँगी।
मैं तुम्हारे सामने अपनी ज़िंदगी लिए आऊँगी।
शायद एक दिन तुम थक जाओगे, मुझे नहीं पता।
-लेकिन तुम मुझे तोड़ नहीं पाओगे। -हाँ।
शर्त लगा लो, तुम मुझसे पहले थक जाओगे।
तो…
यह सच है।
तुमने तूफ़ानी रात बनाई है।
इसकी तूफ़ानी रात देखो।
तुम कितनी साफ़-सुथरी हो।
हे भगवान। क्या सुरसुराहट है।
आपका फेशियल हो रहा है।
यह वाक़ई कमाल का है।
हास्य एक शक्तिशाली उपचार हो सकता है,
तब भी जब पूर्वाग्रह जैसी चीज़ों का सामना करने की बात आती है।
नेगिन, तुम एक सक्रियतावादी और कॉमेडियन हो। हमें अपने बारे में थोड़ा बताओ।
मैं जनसेवा में काम करना चाहती थी
और मैं बदलाव लाना चाहती थी और वह सब कुछ।
लेकिन कॉमेडी की ओर खिंचाव बहुत ज़्यादा था।
तो एक समय पर मैं पूरे समय के लिए
कॉमेडी में चली गई।
और तुम्हारे माता-पिता ने क्या कहा?
मतलब, मेरे आप्रवासी माता-पिता को बहुत अच्छा लगा।
मुझे याद है क्या…
यह महसूस करना कि मेरे माता-पिता मुझसे नाराज़ थे
क्योंकि मैंने अपनी माँ को उनकी एक दोस्त से कहते सुना,
"मैं नेगिन से निराश हूँ।" पता है?
मेरी तरह की कॉमेडी ही आइसिस को चलाए रखती है?
"आइसिस इस समय प्रशिक्षण दे रहा है, तुम्हारे पूरे परिवार को मारने
और बिना धार की तलवार से तुम्हारा सिर काटने के बाद
तुम्हारी गर्दन के अंदर हगने की।"
क्या मैं आपको एक स्टैंड-अप कॉमेडी शो का निमंत्रण दे सकती हूँ?
इसका नाम है "द मुस्लिम्स आर कमिंग।"
मंच पर बहुत सारे मुस्लिम होंगे लेकिन वे हंसोड़ हैं।
मुझे अब तक मिली सबसे डरावनी मौत की धमकी दरअसल मेरे माता-पिता के घर के फ़ोन पर आई थी।
और उन्होंने कहा, पता है, "हम तुम्हारी बेटी को मार डालेंगे।
अगर वह वही करती रही जो वह कर रही है, तो हम तुम सबको मार डालेंगे।"
जो, याद… एक बार फिर, याद दिला दूँ, मैं चुटकुले सुनाती हूँ।
तो, मैंने "द मुस्लिम्स आर कमिंग" नाम की एक फ़िल्म बनाई,
जो, पता है, कुछ लोगों को लगा कि वह एक…
आने वाली मुस्लिम क़यामत या वैसे कुछ के बारे में एक चेतावनी जैसी थी।
हमने बहुत सारे मुस्लिम-अमेरिकी हास्य कलाकारों को इकट्ठा किया,
अहिंसक तरीके से, और हम निकल पड़े
अलाबामा और मिसिसिप्पी और एरिज़ोना में।
-क्या एरिज़ोना, मतलब… -सही कहा। हाँ।
मतलब, वे जगहें जहाँ मुस्लिम बहुत पसंद किए जाते हैं।
हम शहर के बीचोंबीच "एक मुस्लिम से पूछो"
बूथ खड़े करते थे,
लेकिन साथ ही हम लोगों को कैंडी वगैरह भी बाँटते थे।
एक ज़िंदा मुस्लिम आपके सवालों का जवाब देने के लिए हाज़िर है।
दिलचस्प बात यह है कि जब आप लोगों के पास जाते हैं,
-मेरे ख़्याल से, प्यार से, और आप… -और मज़ाक के साथ।
और मज़ाक, और उनके लिए एक सहज माहौल बनाते हैं,
लोगों की आपसे सवाल पूछने की संभावना बढ़ जाती है।
-तो, मुझसे सवाल पूछे जाते थे जैसे… -"ख़ैर, तुम्हें 9/11 के बारे में कैसा लगता है?"
जो, कुछ लोगों के लिए बहुत ही ग़ुस्सा दिलाने वाला सवाल हो सकता है।
है ना? लेकिन मेरे लिए, मैं सोच रही थी,
"पता है क्या? मैं जॉर्जिया के बीचोंबीच वगैरह कहीं पर हूँ।
और हो सकता है वे कभी किसी मुस्लिम से मिले ही ना हों।" पता है?
-हाँ, या उन्हें पता ना हो कि वे मिले हैं। -या उन्हें पता ना हो कि वे मिले हैं।
क्योंकि हम बाकी सबके जैसे ही दिखते हैं।
और उन्होंने किसी मुस्लिम को 9/11 की निंदा करते नहीं सुना है।
मैं करूँगी।
मैं उन्हें अपना नज़रिया समझाऊँगी और फिर शायद हम मिलकर हँस सकेंगे।
किसी स्थिति में कोई थोड़ा सा हँसा, और फिर किसी और स्थिति में
थोड़ी और हँसी, और फिर थोड़ी और हँसी, और एक और हँसी।
ये हँसी मिलकर सामाजिक बदलाव लाती हैं।
सही कहा।
और मैं हमेशा जवाब देती हूँ कि, "माफ़ करना कि तुम्हें मुझसे नफ़रत है।
आशा है तुम्हें अपनी पसंद का कॉमेडियन मिल जाएगा।"
पता है, "तुम्हारा दिन अच्छा बीते। स्माइली-फ़ेस वाला इमोजी।"
जब वे घटिया बातें कहते हैं, हम इमोजी भेजते हैं।
कॉन्ट्रापॉइंट्स
कॉन्ट्रापॉइंट्स।
वह इंटरनेट शो जहाँ हम उदासी, फ़ासीवाद, यौन विचलन, पंथों के बारे में बात करते हैं।
कॉन्ट्रापॉइंट्स के अंश (15.4 लाख सब्सक्राइबर)
"क्या सब आख़िरकार सहमत हो सकते हैं
कि कॉन्ट्रापॉइंट्स को सीधे कूड़ेदान में फेंक देना चाहिए।"
मैं यहीं हूँ, जान।
"नैटली विन बेहद बुरी इंसान है, हे भगवान।"
"मुझे कॉन्ट्रापॉइंट्स से इतनी ज़्यादा नफ़रत है, यक़ीन ही नहीं होता।"
"कॉन्ट्रापॉइंट्स, बेहद निराशाजनक।"
अब वह वाला बढ़िया था।
अगर मेरा अपमान करना ही है, कम से कम मज़ाकिया बनो।
मैं नैटली, उर्फ़ कॉन्ट्रापॉइंट्स से मिलने के लिए बहुत उत्साहित हूँ।
इंटरनेट वाक़ई नफ़रत और अफ़वाहों को
फैला सकता है,
लेकिन अपनी असीम सहानुभूति और दर्शनशास्त्र में मास्टर्स डिग्री की मदद से,
उसने लोगों को उनकी चरमपंथी मान्यताओं पर सवाल उठाने में मदद की है।
तुम लोग मुझे समझते क्या हो?
मैं एक सामाजिक रूप से जागरूक यूट्यूब मनोरंजक हूँ,
कोई पारलिंगी गांधी नहीं।
वह अपनी बात सामने रखने के लिए पोशाकों और लहज़ों
और थिएटर के सामान का इस्तेमाल करती है।
-और मेरे ख़्याल से यह ज़रूरी है… -हाँ।
…क्योंकि हर किसी को तार्किक बहस समझ में नहीं आती है।
कभी-कभी आपको अलग-अलग रास्ते अपनाने पड़ते हैं
लोगों की आँखें, कान और दिल खोलने के लिए।
बाल्टिमोर
-हैलो। -हैलो। हाय।
-हमें बुलाने के लिए शुक्रिया। -मैं गले मिल सकती हूँ?
-बिल्कुल। हाँ। ठीक है। -ठीक है। मुझे गले मिलना पसंद है।
तुम इस शानदार मकान में कब से रह रही हो?
सितंबर से।
मैं जैसे ही अंदर आई और मैंने ये सीढ़ियाँ देखीं, मैंने सोचा,
"मैं इसके सामने कैमरा लगाना चाहती हूँ।"
मैं आसपास देख रही हूँ। मुझे शानदार कपड़े और टोपियाँ नज़र आ रही हैं।
लोगों का ध्यान खींचकर उसे पकड़े रहना होता है।
ख़ासतौर से यूट्यूब पर, आप मुक़ाबला कर रहे होते हैं बिल्लियों के वीडियो से और…
-मेरी माँ को बिल्लियों के वीडियो पसंद हैं। -किसे नहीं हैं।
क्या लोग तुम्हारे पास ख़ास अनुरोध लेकर आते हैं
क्योंकि उन्हें लगता है कि वह उनकी ज़िंदगी में किसी के लिए
ख़ासतौर से प्रभावशाली होगा?
लोग अकसर कहते हैं, "मेरा भाई" या "मेरी माँ,"
"वे ऐलेक्स जोंस के कारण बदल रहे हैं, या क्यूअनॉन के कारण बदल रहे हैं।"
पंद्रह प्रतिशत अमेरिकी अब क्यूअनॉन पर विश्वास करते हैं।
मुझे वाक़ई उन लोगों के लिए अफ़सोस होता है। यह गृह युद्ध की तरह है।
मतलब, इन चीज़ों से परिवार टूट रहे हैं।
तो हमें नफ़रत का क्या करना चाहिए?
क्या लोगों को उनकी ग़ुस्से भरी सोच से बाहर निकालना मुमकिन है?
मेरे ख़्याल से यह मुमकिन है। मुझे लगता है कि
यह सीधी-सादी, तर्कसंगत बहस से नहीं किया जा सकता।
मान लीजिए कि किसी को किसी अधिकारहीन समूह से नफ़रत है।
वह अमूर्त है।
लेकिन मैं उनसे आमने-सामने मिलती हूँ,
वे बिल्कुल शांत और शिष्ट और आत्मविश्लेषी हैं।
ऐसा लगता है जैसे कि एक ट्रांसजेंडर व्यक्ति क्या है,
लोगों को इसकी समझ नहीं है।
और फिर आप उनके सामने बैठे होते हैं,
और ऐसा लगता है, "तुम एक इंसान हो।
मैं तुमसे बेहद सामा… सामान्य तरीके से बात कर सकता हूँ।"
आप जैसे कोई यूट्यूब वीडियो देखते हैं,
आप उस व्यक्ति को कैमरे से बात करते देखते हैं।
ऐसा लगता है वे सीधे आपसे बात कर रहे हों।
-यह बहुत निजी महसूस होता है। -वाक़ई।
लोग इसे "पैरासोशल रिश्ता" कहते हैं।
लोगों को लगता है वे आपको जानते हैं
और आप किसी के साथ अपने रिश्ते का इस्तेमाल करके
उन्हें अपने दिल की बात खोलने के लिए उकसा सकते हैं।
यह बहुत बढ़िया कूटनीति है।
-मुश्किल है, लेकिन बहुत बढ़िया है। -यह करना मुश्किल है, हाँ।
"कैंसलिंग" यानि बहिष्कार का फ़ायदा
यह था कि यह उन लोगों को ताक़त देता जिनके पास नहीं थी
और मुख्य दुर्व्यवहारियों को न्याय दिलवाता।
एक तरीके से यह 21वीं सदी की सज़ाये-मौत है।
लेकिन सिर क़लम करने की तरह ही
यह एक क्रूर मनोरंजक तमाशा बन सकता है।
तुमने एक बहुत महत्वपूर्ण बात सामने रखी जब तुमने कहा कि यह,
"ठीक है, किसी ने एक बेवकूफ़ी, या शायद कुछ ग़लत कर दिया" से
"एक बेवक़ूफ़, ग़लत इंसान, जिसका बहिष्कार कर दिया गया" की ओर जा रहा है।
हालाँकि जवाबदेही अच्छी बात है।
जवाबदेही अच्छी बात है,
लेकिन अपने प्रति सच्चा होने के लिए लोगों का बहिष्कार करना ठीक नहीं है।
या यह मान लेना कि उन्होंने जो किया, वे बस वैसे ही हैं।
सही कहा।
कि किसी का एक कृत्य उसे परिभाषित करता है।
और उसके बावजूद, मुझे लगता है जवाबदेही बेहद ज़रूरी है।
मान लो हम जवाबदेही चाहते हैं, लेकिन इसका मतलब क्या है?
उचित प्रक्रिया के अभाव में,
आपको बस भीड़ तैयार खड़ी मिलती है, प्रतिशोध के रूप में,
अलग करने, शर्मिंदा करने, उत्पीड़न के रूप में।
मेरी नज़र में वह इस समय नुकसान पहुँचाना है।
लोग उस सहानुभूति के भाव से जुड़ते प्रतीत होते हैं जो,
मेरे वीडियो में होता है।
उन्हें उँगलियाँ उठती नहीं महसूस होतीं।
मैं कभी लोगों को यह एहसास दिलाना नहीं चाहती,
"तुम एक बुरे इंसान हो। तुम ऐसे क्यों हो?"
क्योंकि, क्यों? उससे क्या भला हो जाएगा?
अपने मंच की मदद से नफ़रत को ललकारने के लिए जिगर चाहिए।
इसका मतलब ख़ुद को बेहद सख़्त आलोचना के ख़तरे में डालना है।
नफ़रत का सामना करने के बारे में एक मज़ेदार बात यह है
कि जब आप इसे सार्वजनिक रूप से करते हैं,
आपको अकसर अपेक्षा से ज़्यादा ध्यान मिलता है।
जेमेल, क्या तुम्हें इसका कोई अनुभव है?
जब तुम किसी सार्वजनिक मंच पर नफ़रत का सामना करती हो
-और तुम्हें ज़्यादा ध्यान मिलता है? -ज़्यादातर मेरे लिए,
मुझे तुम्हारा पता नहीं, लेकिन मुझे ज़्यादातर प्रेम पत्र मिलते हैं।
हम जानते हैं पिछले दो सालों से तुम कितना मज़ा कर रही हो।
एक स्पोर्ट्स पत्रकार होने के चलते, मैं बहुत समय से जेमेल हिल की
प्रशंसक रही हूँ।
थोड़े समय के लिए, उसे ज़्यादातर ऐसा पत्रकार होने के लिए जाना जाता था जो
केवल सच बोलती है।
और मेरा काम मुझे सुर्ख़ियों में रखता है और किसी ऐसे इंसान के साथ
ट्विटर पर बहस करना, जो डोनाल्ड ट्रम्प के लिए सफ़ाई दे रहा हो।
और यह शार्लट्सविल के कुछ ही हफ़्तों के बाद की बात है,
तो हम सब जानते हैं कि उसके… उसके प्रति उसकी क्या प्रतिक्रिया थी। और…
-"बहुत अच्छे लोग।" -"दोनों तरफ़ के बहुत अच्छे लोग।"
जेमेल हिल ने ट्विटर पर लिखा कि "डोनाल्ड ट्रम्प एक श्वेत वर्चस्ववादी है
जिसने ख़ुद को दूसरे श्वेत वर्चस्ववादियों से घेर रखा है।"
मुझे नहीं लगा था कि मैंने कुछ भी विवादास्पद कहा था।
मुझे बस लगा कि यह सभी जानते हैं और उसके बाद अगली चीज़ यह हुई
कि वाइट हाउस मुझे नौकरी से निकाले जाने की बात कर रहा था।
पता है, एक अश्वेत महिला होकर सुर्ख़ियों में रहने वाले पद पर होना,
वह पूरी तरह से बकवास चीज़ों के लिए परफ़ेक्ट मिश्रण बन गया।
और बहुत सी जान से मारने की धमकियाँ आईं।
उस सब से गुज़रने के बाद भी, मुझे ख़ुशी है कि वह सब हुआ।
और इससे अब मैं और भी बेहतर स्थिति में आ गई हूँ,
ज़्यादा सशक्त आवाज़ बनने के लिए, और इसने मुझे और भी
ढीठ बना दिया है, पहले से भी ज़्यादा।
ख़ासतौर से अब जब मैं ईएसपीएन में नहीं हूँ, मेरा नज़रिया बदल गया है।
अब, मैं मौखिक रूप से लोगों पर हमला करती हूँ। क्योंकि, वहाँ…
तुम अपने अज्ञान के स्तर से मेरा दिन बर्बाद नहीं कर सकते।
और मेरे पास सबके लिए समय नहीं है।
लेकिन जब मेरे पास समय होता है, मैं उसका अच्छा इस्तेमाल करती हूँ।
और मैं हमेशा मज़ाक करती हूँ
कि सोशल मीडिया पर मुझसे पंगा लेने का सबसे ख़राब समय है
जब मैं अपने बाल गुँथवा रही होती हूँ, क्योंकि इसमें छह घंटे लगते हैं।
तो मैं बस कुर्सी पर बैठी सोच रही होती हूँ, "कुछ कहो।"
-मैं तैयार हूँ! -तुमने सुना? मैं तैयार हूँ।
आज तो तुम्हारी वाट लग गई।
"जेमेल हिल को ईएसपीएन से निकाल दिया गया
और फिर भी अपनी छोटी-छोटी चोटियाँ लिए हमारा पीछा नहीं छोड़ती।"
वैसे, इन्हें इंडिविजुअल कहा जाता है। अपनी शब्दावली ठीक कर लें।
"जेमेल का बहिष्कार करो। वह नस्लीय बहस शुरू करती है और उसे स्पोर्ट्स के बारे में कुछ नहीं पता।"
स्पोर्ट्स वाले भाग से मैं सहमत नहीं हूँ।
"आज जैसे दिनों के चलते, भगवान का शुक्र है मैंने जेमेल हिल को अनफ़ॉलो किया।"
तो तुम्हें कैसे पता मैंने क्या कहा था?
मैं नफ़रत की आदी हो चुकी हूँ।
मतलब, मैं जब कॉलेज में थी, तब से मुझे हेट लेटर आ रहे हैं।
पहली बार मुझे "निगर" बुलाया गया जब मैं मिशिगन राज्य में गई थी।
ठीक है? और दुर्भाग्यवश, चूँकि मैंने इतने समय से, किसी ना किसी रूप में
इसका सामना किया है, अब मैं आग में तपकर सख़्त हो गई हूँ।
और मुझे युवा महिलाओं से यह कहना बहुत ख़राब लगता है
कि उन्हें बस इसका आदी हो जाना चाहिए।
और मैं वह संदेश बदलने लगी,
क्योंकि मैं नहीं चाहती वे इसकी आदी हो जाएँ।
पता है, मैं वह करके ग़लती कर चुकी हूँ।
लेकिन सिर्फ़ वे लोग, जो सबसे ज़्यादा उत्पीड़न के शिकार हैं,
इसे हल करने की स्थिति में नहीं हो सकते।
मुझे तुमसे थोड़ी मदद चाहिए होगी। ठीक है? सबको अपनी भूमिका निभानी होगी।
यह सौ प्रतिशत सही है।
बस इसलिए कि हम लोगों तक जागरूकता और ध्यान पहुँचाना चाहते हैं,
कि वास्तविक स्थितियाँ क्या हैं हमारे जै… हमारे जैसे दिखने वाले लोगों के लिए,
क्योंकि हम लड़ना चाहते हैं ताकि यह देश वास्तव में
उन सभी सुंदर शब्दों पर खरा उतरे जिनका वे दावा करते हैं।
हम चाहते हैं अमेरिका उतना अच्छा हो जितना हो सकता है।
और यह तथ्य कि ऐसे लोग भी हैं जो कुछ मामलों में, ऐसा होते हुए देखने के बजाय,
हमें मार डालना पसंद करेंगे, यह बहुत दुखद है।
लेकिन यह बहुत प्रेरणादायक भी है क्योंकि मुझे लगता है यह मुझे मेरे मिशन पर क़ायम रखता है।
वर्जिनिया
-हे भगवान। यह देखो ज़रा। -है ना?
ठीक है, सूज़ी, तुमने हमें बहुत कुछ दिया है।
मुझे यह रंग बहुत पसंद है। मेरा…
मेरे पोते के मनपसंद रंगों में से एक बैंगनी है।
यह हेदर का भी पसंदीदा रंग था।
ठीक है, सूज़न।
बेटा, मुझे परवाह नहीं कि तुम्हें समझ आता है या नहीं।
मेरे हिसाब से सबसे मुश्किल चीज़ जिससे कोई गुज़र सकता है, वह है अपने बच्चे को खो देना।
सूज़न ब्रो हेदर हेयर की माँ
डॉन कॉलिंस फ़र्स्ट लेफ़्टिनेंट रिचर्ड कॉलिंस तृतीय की माँ
इन महिलाओं, सूज़न और डॉन ने नफ़रत से उपजे अपराधों में अपने बच्चों को खो दिया,
दोनों मामलों में सोची-समझी, जानबूझकर की गई हत्या।
डॉन के मामले में, उसका बेटा किसी ऐसे का शिकार बना जो बस उसकी
त्वचा के रंग के कारण उससे नफ़रत करता था।
तुम कुछ कतारें बनाओ और देखो तुम्हारे हिसाब से तुम क्या कर सकती हो।
सूज़न की बेटी मारी गई जब शार्लट्सविल में नव-नाज़ियों का विरोध कर रही
भीड़ को निशाना बनाते हुए एक कार उन पर चढ़ गई।
उस छल्ले के अंदर। ठीक है।
उन दोनों ने ही नफ़रत के ख़िलाफ़ आवाज़ उठाने की कोशिश की है,
वे जिस भी तरीके से कर सकती थीं।
और उन्होंने वाक़ई साबित कर दिया है कि प्यार, नफ़रत से ज़्यादा ताक़तवर होता है,
सबसे बदतर परिस्थितियों में भी।
लगता है तुम्हें भी दिक़्क़त हो रही है।
ख़ैर, मुझे दिक़्क़त हो रही है। यह मुश्किल है, यार।
यह है!
सच में, देवियों, इतनी जल्दी क्रोशिया सीखने का कोई तरीका नहीं है।
क्या क्रोशिए से कुछ बनाना कुछ ऐसा है जिसका इस्तेमाल, तुम जो हो रहा है उससे दूर जाने के लिए कर सकती…
इससे रक्तचाप कम होता है। तो, मैं तुम्हें बताती हूँ।
जब हेदर की हत्या हुई थी, मेरे दिमाग़ में जैसे विस्फोट हो गया था।
और मैं हमेशा से बहुत किताबें पढ़ती थी, बहुत बुनाई और क्रोशिया करती थी।
और वह सब 2020 तक चला गया।
सच में, मैं कल्पना भी नहीं कर सकती
कि जो हुआ, उसके बाद तुम दोनों आगे कैसे बढ़ीं।
वह नौजवान जिस पर तुम्हें इतना गर्व था, जो कुछ भी तुम एक बेटे से आशा कर सकती थी।
और फिर हिंसा के एक घृणित, भयानक कृत्य द्वारा वह सब तुमसे छीन लिया गया।
-बेवजह। -बेवजह।
-और तुम्हारी हेदर के साथ भी यही हुआ। -हेदर के साथ।
ख़ैर, हेदर के साथ कम से कम एक ऐसी घटना थी जिसके कारण वह सब हुआ।
उसने कहा उसे वह भीड़ अच्छी नहीं लग रही थी
-या वे जिसका समर्थन कर रहे थे और… -उसने ऐसा कहा था?
मौत की सज़ा से बचने के लिए उसे हेदर की हत्या का दोष क़बूलना पड़ा था।
-और तुम उस दिन अदालत में थी? -ओह, हाँ।
मैंने अदालत का एक भी दिन नहीं छोड़ा।
क्या तुमने उसे देखा? क्या उसने कभी तुम्हारी ओर देखा?
भीड़ में तमाम नव-नाज़ी और दक्षिणपंथी विचारधारा वाले लोग थे,
और मैंने उन सबको घूरा।
-क्या उनमें से किसी ने तुमसे कुछ कहा? -उन्होंने हिम्मत ही नहीं की।
तुम दोनों ने आवाज़ उठाने की ठान ली,
इस नफ़रत के ख़िलाफ़ जिसने तुम दोनों के बच्चों की जान ले ली।
तुम्हारे हिसाब से तुम वह कैसे कर पाई, सूज़न?
ऐसे दिन भी थे जब मैं नहीं कर पाई। बहुत से दिन थे जब मैं घर पर बैठी रोती रही।
लेकिन लोग कहते, "क्या तुम आकर हमसे बात कर सकती हो?"
और मैं कहती, "ठीक है।"
और थोड़े समय के लिए वह मुझे खींचता रहा।
लेकिन शुरुआत में मैं हेदर के बारे में बात कर रही थी, क्योंकि, पता है,
जब आप किसी अपने को खोते हैं, आप उनके बारे में बात करना चाहते हैं।
-सही है। -हाँ।
आख़िर में, मुझे दिखने लगा
कि वह 12 अगस्त के प्रदर्शन के मुद्दे को दबा रहा था।
और उससे दूर हटकर उन कारणों पर ध्यान देने लगी, जिनकी वजह से हेदर की मौत हुई,
जो कि "ब्लैक लाइव्स मैटर" का समर्थन था,
अश्वेत अधिकारों का समर्थन था, सबके अधिकारों का समर्थन था।
लोगों को संभालने का हेदर का तरीका, और उसने वाक़ई
अपनी हत्या वाले दिन एक नवयुवती के साथ किया, यह कहना था,
"ख़ैर, मुझे बताओ तुम्हें ऐसा क्यों महसूस हो रहा है,"
और फिर वह शांति से उनके साथ इस पर बात करती थी।
और तो, जब फ़ेसबुक पर नफ़रत करने वाले मुझ पर उँगली उठाते हैं, मैं उनसे कहती हूँ,
"ख़ैर, तुम्हें ऐसा क्यों महसूस हो रहा है? तुम इसे किस चीज़ पर आधारित कर रहे हो?"
और कभी-कभी, मैं उनकी सोच बदल पाती हूँ।
कई बार मैं नहीं बदल पाती हूँ, लेकिन मैं यह मानती हूँ कि मैंने उन्हें सोचने पर मजबूर कर दिया।
क्या तुम निजी तौर पर ऐसे लोगों को जानती हो जिन्होंने नफ़रत को नकारा हो?
"यूनाइट द राइट" रैली में दो नौजवान थे जिन्होंने फ़ोन करके
मुझसे माफ़ी माँगी।
और मैंने कहा, "तुम्हें माफ़ी मुझसे नहीं माँगनी चाहिए।"
मैंने कहा, "तुम्हें जाकर समुदायों से बात करनी चाहिए जिन्हें तुमने नुकसान पहुँचाया है
और तुम्हें उन समुदायों में अपना पश्चाताप पूरा करना होगा।"
और वे इस सलाह से बहुत ख़ुश नहीं थे।
वे मुझसे माफ़ी चाहते थे ताकि अपनी ज़िंदगी आराम से जी सकें।
और मैंने कहा, "यह इतना आसान नहीं है। तुम्हें इसके लिए मेहनत करनी होगी।"
मिस ब्रो
मुझे यह मंच दिया गया है जिसे मैंने माँगा नहीं था, जिसकी मैं हक़दार नहीं हूँ।
-चाहती हो तुम्हारे पास नहीं होता। -हाँ।
लेकिन अगर मेरे पास मंच है, तो मैं इसके ज़रिये दूसरे लोगों को, दूसरे मुद्दों को इसमें शामिल करूँगी।
सूज़न मेरी हीरो है। इसने कहा,
"जो भी मौका मुझे मिलेगा, मैं यह सुनिश्चित करूँगी
कि दुनिया को रिचर्ड के बारे में भी पता चले।"
कितना ख़ूबसूरत है ना?
यह माँ का सच्चा दिल है। मतलब, वाक़ई में यह है।
-मैं कैसे नहीं करती? -सौ प्रतिशत।
मेरे बेटे ने ऐसे इंसान को ना कहने का अपराध किया, जो उसके जैसा नहीं दिखता था।
क्योंकि क़ातिल ने उससे क्या कहा था? रास्ते से हट जाने के लिए?
"बाएँ हटो।" और मेरे बेटे ने कहा, "नहीं।"
और फिर उसने वह चाकू मेरे बेटे से सीने में घोंप दिया।
और घटनास्थल पर उसकी मौत हो गई।
क्या उस पर मुक़दमा चला या उसे सज़ा हुई और…
-आख़िरकार। -वह राज्य या संघीय सुनवाई थी?
संघीय तक पहुँची ही नहीं।
और जब हेट क्राइम को ख़ारिज कर दिया गया,
दूसरे पक्ष में लोग थे जिन्होंने वाक़ई तालियाँ बजाईं और शाबाशी दी।
मुझे समझ में नहीं आता उस केस में ऐसा कैसे हुआ।
किसी और माँ को वह दर्द महसूस ना करने दें
जिसे मैं रोज़ महसूस करती हूँ।
हमारे राज्य में अब एक अस्थायी हेट क्राइम क़ानून लागू है,
जिसे लेफ़्टिनेंट रिचर्ड कॉलिंस तृतीय के नाम पर रखा गया है।
लेफ़्टिनेंट कॉलिंस क़ानून
आगे बढ़ने और मैरीलैंड में क़ानून को बदलवाने के लिए मैं वाक़ई तुम्हारी सराहना करती हूँ,
ताकि अब किसी के दिमाग़ में कोई सवाल ना रहे कि हेट क्राइम क्या होता है।
बिल्कुल। कोई यह निर्धारित नहीं कर सकता कि कौन अमेरिकी नहीं है।
हमने वह सब किया जो "समाज" कहता है हमें करना चाहिए,
अपने बच्चों को बड़ा करने के लिए।
और फिर, कोई मुझसे यह कहे,
"तुम अच्छे नहीं हो क्योंकि तुम्हारी त्वचा का रंग गहरा है,
कि तुम्हें यहाँ नहीं होना चाहिए।"
तुम्हारी हिम्मत कैसे हुई?
ख़ैर, मैं बहुत आभारी हूँ कि तुम दोनों यह काम कर रही हो।
यह हर दिन एक चयन होता है। तुम्हें किसी से बात करने की ज़रूरत नहीं है।
तुम्हें वैसे काम करते रहने की ज़रूरत नहीं है जैसे तुम कर रही हो।
और यह तथ्य कि तुम कर रही हो, इससे मुझे आशा मिलती है।
इससे मुझे बहुत आशा मिलती है।
सूज़न, तुम्हारे हिसाब से हमारे पास दूसरा विकल्प है?
इस समय मैं और क्या करूँगी?
हम माँएँ हैं और हमने इसकी माँग नहीं की थी।
लेकिन अब जब यह मेरी चौखट पर आ गया है,
हमें कमर कसनी होगी और जो ज़रूरी है वह करना होगा।
जब मैं सूज़न से बात करती हूँ, वह मुझे समझती है।
और उसके लिए मैं उसे बहुत पसंद करती हूँ।
-मुझसे एक हो गया। -हाँ, यार! जानती थी तुम कर सकती हो।
मैं जानती थी तुम कर सकती हो। दोबारा करो।
आख़िरी बार जब मैंने उसे देखा था, हमने आमतौर से ज़्यादा देर बात की थी।
और हम बाहर कार तक गए और गले मिले, और काफ़ी देर तक गले मिले।
और हमने एक-दूसरे को चूमा। और हम हँसे और मैंने कहा,
"ऐसा तो है नहीं कि मैं दोबारा तुमसे मिलूँगी नहीं।"
-और मैं दोबारा कभी उससे नहीं मिली। -हे भगवान।
आख़िरी बार जब… मैंने रिचर्ड से बात की थी,
उसने मुझसे कहा कि वह जश्न मनाने बाहर जा रहा है, क्योंकि वह…
वह सफल हो गया था। उसने कहा, "माँ, मैं सफल हो गया।"
"मैं एक अफ़सर हूँ और पूरी दुनिया मेरा नाम जानेगी।"
मुझे याद नहीं अगर उसके जाने से पहले कभी मैंने इस गाने पर ध्यान दिया था, लेकिन…
कौन सा गाना था?
वह इस बारे में है कि आप कब किसी से आख़िरी बार मिलेंगे, इसका महत्व कम नहीं समझना चाहिए।
साल 2020 में, हेट क्राइम का स्तर एक दशक में
उसके सबसे उच्च स्तर पर पहुँच गया।
इनमें से आधे से ज़्यादा अपराध नस्ल पर आधारित थे।
जॉर्जिया
मैंने कर दिखाया!
तुमने कर दिखाया। तुमसे प्यार है। जीन के साथ मज़े करना।
शैनन फ़ोली मार्टिनेज़ पूर्व चरमपंथी/डीप्रोग्रामर
-आपसे प्यार है। बाय! -तुमसे भी प्यार है।
शैनन ने दशकों से उन लोगों की मदद करने में ख़ुद को समर्पित कर दिया
जो नव-नाज़ी, श्वेत वर्चस्ववादी संस्थाओं का हिस्सा हैं,
उन संस्थाओं से बच कर निकलते हैं और फिर पश्चाताप करने की मेहनत करते हैं।
तो, बस मुझे फ़ोन करना।
मैं यह करती हूँ क्योंकि मैंने समय बिताया है,
मेरी पंद्रह साल की उम्र से लेकर लगभग 20 साल की उम्र तक,
एक हिंसक श्वेत-वर्चस्ववादी आंदोलन के अंदर।
मेरा सबसे पसंदीदा काम है रोकथाम का निर्माण करना
ताकि लोग नाज़ी बनें ही नहीं।
काँच नहीं बंदूकें नहीं
मतलब, पूरी तरह से।
समांथा एक श्वेत श्रेष्ठता दल की पूर्व सदस्या है।
उसका और मेरा संपर्क हुआ और अब वह मेरी दोस्त है,
जिसे मैं मेंटर कर सकती हूँ।
और मैं ऐसी इंसान होने के लिए बहुत सम्मानित महसूस करती हूँ
जिस पर यह ऐसी चीज़ों के बारे में बात करने और उन्हें साझा करने के लिए भरोसा करती है।
ब्रॉड रिवर आउटपोस्ट
गज़ब। ख़ूबसूरत है।
तो, हमने बगुले देख लिए। और क्या… और कौन से पक्षी हैं?
ख़ैर, वहाँ एक कछुआ है।
ओह, हाँ। वहाँ है।
तुमने लोगों को श्वेत वर्चस्व और नव-नाज़ीवाद और फ़ासीवादी आंदोलन से
बाहर निकालने के लिए नदी का इस्तेमाल किया, उसकी शुरुआत कैसे हुई?
जिस किसी ने भी किसी बुरी आदत को छोड़ने की कोशिश की है,
उस बुरी आदत की जगह आपको कुछ सकारात्मक लाना होता है।
और उसके बारे में जो डरावनी चीज़ है, ख़ासतौर से अब,
वह यह कि बच्चे इसका शिकार बन सकते हैं, या तो हिंसा के या उस सोच के।
और यह जैसे, यह घातक है।
और वहाँ बहुत से लोग बेहद अलग और अकेला महसूस करते हैं,
कि बस दूसरे लोगों के साथ समय बिताने से, बस प्रकृति के साथ रहने से उन्हें समझ आता है,
कि वे किसी बड़ी चीज़ का हिस्सा हैं।
हाँ, यह वाक़ई ज़रूरी है।
ख़ैर, चियर्स।
-नदी पर सफलतापूर्वक सवारी करने के नाम। -चियर्स।
चियर्स सही है। तुम मज़ाक नहीं कर रही।
तुम्हारे साथ समय बिताने में बहुत मज़ा आया।
सैम, क्या तुम हमें इस बारे में कुछ बता सकती हो,
कि तुम "यूनाइट द राइट" से कैसे जुड़ गईं?
मैं किसी को डेट कर रही थी, और यह मेरे
एक आघात को सहने के ठीक बाद की बात है। और मैं बस…
मैं बेहद टूटी हुई और अकेली महसूस कर रही थी, और मुझ में कोई आत्म-सम्मान नहीं था।
और मैं इस व्यक्ति से मिली जो…
मुझे कोई ऐसा चाहिए था जो मुझे बताए कि मैं कौन थी, क्योंकि मुझे नहीं पता था इसे ख़ुद कैसे करूँ।
और यह दूसरा व्यक्ति हिंसक दक्षिणपंथ में चला गया था।
वह मेरे दिमाग़ में यह विचार भरने लगा
और मैं उसके समर्थन और पुष्टि के लिए इतनी बेताब थी
कि वह जहाँ भी गया, मैं बस उसके पीछे-पीछे चलती चली गई।
और जैसा कि हम सब जानते हैं, जिन शब्दों का इस्तेमाल दक्षिणपंथ वाले करते हैं, वे…
-वे बहुत कुशल हैं। -वे बहुत अच्छे से समझाते हैं।
और मुझे उसी की ज़रूरत थी।
मैं चाहती थी कोई मुझे बताए कि मैं ख़ास हूँ।
और मुझे नहीं पता था ख़ुद को यह कैसे साबित करूँ।
और मेरे सामने एक पूरा आंदोलन कह रहा था, "बस पैदा होना ही काफ़ी है।
तुम्हें और कुछ करने की ज़रूरत नहीं है।"
और मैं अपनी सामान्यता को स्वीकार करने और उसे सुधारने की कोशिश करने के बजाय,
वही सुनना चाहती थी।
और जब "यूनाइट द राइट" की रैली हुई
और हेदर हेयर का क़त्ल हो गया, मेरी आँखों से पट्टी हट गई।
उससे सब बदल गया। वह…
हाँ। ख़ैर, पता है,
मुझे हेदर की माँ, सूज़न के साथ बैठकर बात करने का मौका मिला।
तो, पता है, यह सुनकर कि कैसे इससे तुम्हारी सोच बदल गई,
तुम देख सकती हो कि इस तरह के नाते से, चाहे वह कितना ही अजीब और त्रासदीपूर्ण हो…
-हाँ। हाँ। -…बहुत गहरा असर पड़ता है, है ना?
तुम नारों को देखने लगते हो और नेताओं को देखने लगते हो,
और वह सारा पाखंड और, जैसे, वास्तविकता और उनके मुताबिक जो आदर्श है,
उसके बीच का फ़र्क कितना अजीब है।
मैंने उसे वैसा ही समझा जैसा वह था, एक अत्याचारपूर्ण संबंध।
मुझे चुपके से जाना पड़ता था। झूठ बोलना पड़ता था।
मुझे याद है एक बार मैंने अपनी माँ को फ़ोन किया था
और मैंने उनसे कहा, "माँ, मैं शायद आपसे दो महीनों तक बात नहीं कर पाऊँगी।
मैं शायद आपसे कभी बात नहीं कर पाऊँगी। मैं बस चाहती हूँ आप विश्वास करें
कि मैं वाक़ई सही काम करने की कोशिश कर रही हूँ।"
तुम्हें लगा वे वाक़ई तुम्हें मार डालेंगे?
मतलब, उन्होंने मुझसे कहा था कि मुझे मार डालेंगे।
शीशे में ख़ुद को देखना और यह जानना कि अब तुम वही हो,
सबसे दुःखदायी बात है।
यह मेरा गहरा विश्वास है कि हम मानसिक आघात की एक महामारी में जी रहे हैं।
हम एक बेहद हिंसक देश में रहते हैं।
जिस तरह बहुत सारे बच्चों की परवरिश होती है। गुंडागर्दी। नस्लवाद।
मैं जानती थी कि 14 साल की उम्र में मेरा यौन शोषण हुआ था
और मैं वह समझ ही नहीं पाई।
और मानसिक आघात के ज़हरीले प्रभाव के बारे में एक चीज़
जो मेरी समझ में आई,
वह यह कि आप दुनिया को एक बेहद ख़तरनाक और डरावनी
जगह की नज़र से देखने लगते हैं।
और तो, अगर कोई आता है
और आपको एक बहुत सरल सफ़ाई देता है कि आपको हर समय दुनिया
एक ख़तरनाक और डरावनी जगह क्यों लगती है,
मतलब, वह बेहद सम्मोहक होता है।
मैं आपकी राजनीति बदलने की कोशिश नहीं कर रही।
मैं बस आपकी मदद करना चाहती हूँ कि आप संपन्नता की ओर बढ़ें
और अन्य लोगों को अमानवीय ना बनाएँ, जो चीज़ें हो रही हैं
और आपके जीवन में जो डर हैं,
उनकी अभिव्यक्ति के लिए हिंसा का इस्तेमाल ना करें।
मेरे लिए, वही लक्ष्य है।
क्या तुम आशावादी हो?
हमारे डर का फ़ायदा उठाने और हमें आशा से दूर रखने की कोशिश में
लाखों… अरबों डॉलर खर्च किए जाते हैं।
क्योंकि निराश जनता
आसानी से झाँसे में आने वाली और नियंत्रित होने वाली जनता होती है।
लेकिन आशावादी जनता, शक्तिशाली जनता होती है।
मतलब, आशावादी जनता पहाड़ हिला सकती है,
क्योंकि उन्हें विश्वास होता है कि पहाड़ हिलाए जा सकते हैं।
और अमेरिका में, वाक़ई ऐसे पहाड़ हैं जिन्हें हिलाने की ज़रूरत है।
और इसलिए, मेरे लिए, मैं आशा करने के लिए बाध्य हूँ।
तुम दोनों को बाहर निकलने का रास्ता खोजने में जो हिम्मत लगी,
वह वाक़ई प्रेरणादायक है।
मैं वाक़ई मानती हूँ कि जितने ज़्यादा लोग तुमसे मिलेंगे, तुम्हारी बातें सुनेंगे,
तुम दोनों का प्रभाव उतना ही ज़्यादा सकारात्मक होगा।
मैं बदल सकती हूँ
"यूनाइट द राइट" के आयोजकों के ख़िलाफ़
सैम की हालिया गवाही ने
पीड़ितों के लिए 25 मिलियन डॉलर की क्षतिपूर्ति सुनिश्चित की।
जोड़ी की तरह… खुले हुए पंख। एक नए अध्याय की तरह, जैसे…
किम डीकिंस टैटू आर्टिस्ट
मुझे बहुत अच्छा लगा।
हम बड़ी-बड़ी बातें कर सकते हैं और क़ानून बना सकते हैं, लेकिन अंत में,
निजी रिश्ते हैं जो मायने रखते हैं,
कि क्या किसी को बदलाव लाने और एक नई ज़िंदगी शुरू करने के लिए पर्याप्त भरोसा है।
-मतलब, हमें दोनों चाहिए। -हमें दोनों चाहिए।
जिन महिलाओं से हम मिले हैं, उन्होंने मुझे बहुत आशान्वित किया है।
वे महिलाएँ जो वाक़ई कठिन मुद्दों से जूझती हैं, लेकिन जो ख़ुद आशान्वित हैं,
वरना वे हर दिन नहीं उठतीं, आवाज़ नहीं उठातीं, खड़ी नहीं होतीं
और वैसे बदलाव नहीं लातीं, जैसे वे ला रही हैं।
-एक ब्लास्ट ओवर टैटू… -ठीक है, बढ़िया।
हैलो, शैनन!
हैलो!
मैं बस फ़ोन करके यह कहना चाहती थी कि मुझे बहुत गर्व है।
-मैं यहाँ बस तुम्हें बढ़ावा दे रही हूँ! -ठीक है, तुम तैयार हो?
गज़ब! यह ख़ूबसूरत है।
अब मेरे पास श्वेत श्रेष्ठता वाला टैटू नहीं है।
-वाह! -हाँ। वह चला गया।
मुझे बहुत पसंद आया।
कभी-कभी ये कहानियाँ सारी नकारात्मकता, निराशावाद,
दुःखवाद को नहीं भेदती हैं।
और हमें आशा करने की ज़िम्मेदारी महसूस होती है।
-बिल्कुल। -क्योंकि अगर वे आशा कर सकती हैं,
तो मैं इतनी अभिमानी कैसे हो सकती हूँ कि आशान्वित ना महसूस करूँ?
बिल्कुल।
स्मृति में फ़र्स्ट लेफ़्टिनेंट रिचर्ड कॉलिंस तृतीय, उम्र 23 साल
और हेदर हेयर, उम्र 32 साल
उप-शीर्षक अनुवादक: मीनू